 Inhlansi yethemba kuKhune ngeBafana News24Inhlansi yethemba kuKhune ngeBafanaDurban - Kulokoza inhlansi yethemba ku-Itumeleng Khune ongunozinti weBafana Bafana ezobhekana neSenegal emdlalweni kaGroup D wokuhlungela iNdebe yoMhlaba ozokuba ngoMgqibelo ngo-15h00 ePeter Mokaba Stadium, ePolokwane.IBafana inengcindezi yokunqoba lo mdlalo kwazise kowokuqala ibambane neBurkina Faso ngo-1-1 ekuhambeni.Isendaweni yesithathu kuleli qoqo ngephuzu emdlalweni owodwa, kubika ILANGA.ISenegal yiyona eziholayo kuleli qoqo ngamaphuzu amathathu emdlalweni owodwa.ICape Verde Islands ibambe ibhuleki kwazise kayinalo iphuzu njengoba ihlulwe yiSenegal emdlalweni wayo wokuqala.UKhune uthi ugezeke igilo ngasekubonile ekhempini yaleli qembu.Njengamanje konke kusahamba kahle, amalungiselelo aseqophelweni eliphezulu. Ngendlela izinto ezenzeka ngayo nginethemba lokuthi lo mdlalo sizowunqoba. Siyifunde kahle iSenegal.Sesiyazi nje ukuthi iza nani. Kodwa-ke ngeke ngikufihle ukuthi lo mdlalo uzokuba nzima uma ubuka isikwati sayo.Ibophele abadlali abanamagama, abanye babo bagijima kwi-English Premiership.Nokho konke lokho sizokubeka eceleni ngeke sivume ukuhlulelwa esibayeni sethu.Ukuhlulwa kwethu kulo mdlalo kuzokwenza omkhulu umonakalo, empeleni sizokube siyiwelisile iSenegal ngakho-ke sizokulwa kulo mdlalo sekungamane kunqamuke imilenze nezandla, kusho uKhune.UTebogo Langerman, uRonwen Williams no-Andile Jali kabazange bajime ngoLwesibili ngenxa yokulimala. Nokho udokotela weBafana, uThulani Ngwenya, uthe yinto engatheni unethemba lokuthi kuzofika lo mdlalo besesimweni esihle.Bayajima manje kodwa baqashwe ngelokhozi yithimba lodokotela.Iqembu leBafana elizodlala neSenegal limi kanje, onozinti: Ronwen William SuperSport United, Khune Kaizer Chiefs noBrighton Mhlongo Orlando Pirates.Abasemuva: Ramahlwe Mphahlele Chiefs, Rivaldo Coetzee Ajax Cape Town, Thulani Hlatshwayo Bidvest Wits, Clayton Daniels SuperSport, Asavela Mbekile Mamelodi Sundowns, Langerman Sundowns, Eric Mathoho Chiefs noThabo Matlaba Pirates.Abasesiswini: Furman SuperSport, Jali KV Oostende FC, Belgium, May Mahlangu Dinamo Bucaresti, Romania, Ayanda Patosi Lokeren FC, Belgium, Keagan Dolly Sundowns, Daine Klate Wits, Mpho Makola Pirates noHlompho Kekana Sundowns.Abagadli: Eleazar Rodgers Wits, Bradley Grobler SuperSport, Lars Veldwijk KV Kortrjk, Belgium, Sibusiso Vilakazi Sundowns, Thulani Serero Ajax Amsterdam, Holland, noThuso Phala SuperSport.EleSenegal limi kanje, onozinti: Abdoulaye Diallo Caykur Rizespor Turkey Khadim Ndiaye Horoya Guinea noPape Seydou Ndiaye Niarry Tally.Abasemuva: Saliou Ciss Valenciennes France Fallou Diagne Werder Bremen Germany Lamine Gassama Alanyspor Turkey Kalidou Koulibaly Napoli Italy Ibrahima Mbaye Bologna Italy Kara Mbodj Anderlecht Belgium Abdallah Ndour Racing Strasbourg France noZargo Toure Lorient France.Abasesiswini: Moumhamed Diame Newcastle United England Pape Kouly Diop Espanyol Spain Idrissa Gana Gueye Everton England Cheikhou Kouyate West Ham England Pape Alioune Ndiaye Osmanlispor Turkey Cheikh Ndoye Angers France noYounouss Sankhare Lille France.Abagadli: Famara Diedhou Angers France Mame Biram Diouf Stoke City England, Diao Balde Keita Lazio Italy Moussa Konate Sion Switzerland Sadio Mane Liverpool England no-Ismaila Sarr Metz France. 